ХХIII Мінскі міжнародны кінафестываль "Лістапад" прайшоў у беларускай сталіцы з 4 па 11 лістапада. Творчы дэвіз форуму-2016 – "Насустрач натхненню". Нагадаем, па даўняй традыцыі ММКФ яго слоган і візуальнае афармленне абнаўляюцца кожны год: напрыклад, у 2015 гледачы атрымлівалі "Задавальненне для вачэй", у 2014 – глядзелі "Такое рознае кіно", у 2013 – шукалі ісціну пад дэвізам "In kino veritas"... У цяперашнім варыянце слогана арганізатары ўвасобілі адну з галоўных задач кіно як мастацтва – візуальнае збліжэнне і стасункі аўтараў і гледачоў, якія ў пошуках натхнення рухаюцца насустрач адзін аднаму.